+-----------------------------------------------------------------------+
| 2. ลักษณะการประกอบธุรกิจ                                                 |
+-----------------------------------------------------------------------+

ประวัติความเป็นมาและพัฒนาการที่สำคัญ

ทรูคือผู้ให้บริการสื่อสารที่ครบวงจรมากที่สุดของประเทศ

บริษัทก่อตั้งขึ้นครั้งแรกในเดือนพฤศจิกายน 2533 และในปี 2536 ได้เปลี่ยนสถานะเป็นบริษัทมหาชน
และเข้าจดทะเบียนในตลาดหลักทรัพย์แห่งประเทศไทยในชื่อ บริษัท เทเลคอมเอเชีย คอร์ปอเรชั่น
จำกัด (มหาชน) ในเดือนธันวาคม 2536 มีชื่อย่อหลักทรัพย์ว่า “TA”

ในเดือนเมษายน 2547 บริษัทได้มีการปรับเปลี่ยนภาพลักษณ์ภายใต้แบรนด์ทรู
และได้เปลี่ยนชื่อบริษัทมาเป็น บริษัท ทรู คอร์ปอเรชั่น จำกัด (มหาชน) มีชื่อย่อหลักทรัพย์ว่า
“TRUE” โดยมีทุนจดทะเบียนที่เรียกชำระแล้วทั้งสิ้น 45,015 ล้านบาท ณ สิ้นปี 2549
และปัจจุบันทรูเป็นหนึ่งในแบรนด์ที่ แข็งแกร่งที่สุด

วิสัยทัศน์ของกลุ่มทรู (Vision) คือการเป็นผู้นำทางด้าน คอนเวอร์เจนซ์ ไลฟ์สไตล์
(Convergence Lifestyle) และมีพันธกิจ (Mission)
คือการทำให้ลูกค้าสามารถสื่อสารถึงกันและกันและเข้าถึงคุณค่า ความรู้ และสาระบันเทิงต่างๆ
พร้อมๆ กับการสร้างคุณค่าให้กับองค์กร พนักงานและ
ผู้ถือหุ้น จากวิสัยทัศน์การเป็นผู้นำ คอนเวอร์เจนซ์ ไลฟ์สไตล์
ทำให้กลุ่มทรูมีความแตกต่างจากผู้ให้บริการรายอื่น โดยมีการผสานบริการสื่อสารครบวงจร
เข้ากับคอนเทนท์ที่หลากหลาย ตอบสนองทุกไลฟ์สไตล์ ของลูกค้า

ภายใต้การสนับสนุนจากเครือเจริญโภคภัณฑ์
กลุ่มธุรกิจด้านการเกษตรครบวงจรที่ใหญ่ที่สุดในภูมิภาคเอเชีย ซึ่งถือหุ้นทรูในสัดส่วนประมาณร้อยละ
30.4 (ณ วันที่ 31 ธันวาคม 2549) บริษัทได้ขยายธุรกิจมาตามลำดับ
จากผู้ให้บริการโทรศัพท์พื้นฐาน จนปัจจุบันเป็นผู้ให้บริการสื่อสารครบวงจรที่
ครอบคลุมทั้งบริการเสียง ข้อมูล และภาพ เพื่อตอบสนองความต้องการของลูกค้าทุกกลุ่ม
ซึ่งประกอบด้วย ลูกค้าทั่วไป ลูกค้าธุรกิจขนาดกลางและขนาดย่อม และลูกค้าองค์กรธุรกิจขนาดใหญ่
ในปัจจุบันบริษัทและบริษัทย่อยเป็นผู้ให้บริการรายใหญ่ที่สุดสำหรับบริการอินเทอร์เน็ต
บริการบรอดแบนด์สำหรับบุคคลทั่วไป และบริการโทรทัศน์ระบบบอกรับเป็นสมาชิก
รวมทั้งยังเป็นผู้ให้บริการโทรศัพท์พื้นฐานรายใหญ่ที่สุดในเขตกรุงเทพฯ และปริมณฑล
ผู้ให้บริการเกมส์ออนไลน์รายใหญ่
และเป็นผู้ให้บริการโทรศัพท์เคลื่อนที่รายใหญ่อันดับสามของประเทศ

ปัจจุบันการดำเนินธุรกิจของกลุ่มทรูแบ่งเป็น 5 ธุรกิจหลัก ได้แก่

 ธุรกิจโทรศัพท์เคลื่อนที่ ภายใต้ชื่อ ทรูมูฟ (ชื่อเดิม ทีเอ ออเร้นจ์)

 ธุรกิจออนไลน์ ภายใต้ชื่อ ทรูออนไลน์ (ซึ่งประกอบด้วยบริการโทรศัพท์พื้นฐานและบริการเสริม
บริการโครงข่ายข้อมูล บริการอินเทอร์เน็ต และบริการอินเทอร์เน็ตความเร็วสูง
หรือบริการบรอดแบนด์ สำหรับบุคคลทั่วไป และบริการ WE PCT
หรือบริการโทรศัพท์พื้นฐานใช้นอกสถานที่)

 ธุรกิจโทรทัศน์ระบบบอกรับเป็นสมาชิก (ภายใต้ชื่อ ทรูวิชั่นส์ (ชื่อเดิมยูบีซี))

 ธุรกิจดิจิตอลคอมเมิร์ซ ภายใต้ชื่อ ทรูมันนี่

 ธุรกิจดิจิตอลคอนเทนท์ ภายใต้ชื่อ ทรูไลฟ์

บริษัทให้บริการโทรศัพท์พื้นฐานภายใต้สัญญาร่วมการงานและร่วมลงทุนกับบริษัท ทีโอที
จำกัด (มหาชน) (“ทีโอที”) ตามเงื่อนไข Build-Transfer-Operate (BTO) เพื่อจัดหา
ติดตั้ง และควบคุม ตลอดจนบำรุงรักษาอุปกรณ์ในระบบ ในการขยายบริการโทรศัพท์จำนวน 2.6
ล้านเลขหมายใน
เขตกรุงเทพมหานครและปริมณฑลเป็นระยะเวลา 25 ปี สิ้นสุดเดือนตุลาคม พ.ศ. 2560
โดยบริษัทเริ่มมีรายได้จากการให้บริการโครงข่ายโทรศัพท์พื้นฐานในเดือนพฤศจิกายน 2535

นอกจากนี้ยังได้รับอนุญาตให้เปิดบริการเสริมต่างๆ เช่น บริการโทรศัพท์สาธารณะและบริการอื่นๆ
เพิ่มเติม ในปี 2542 บริษัทได้เปิดให้บริการโทรศัพท์พื้นฐานใช้นอกสถานที่ PCT และในปี 2544
บริษัทผ่านบริษัทย่อยได้เปิดให้บริการโครงข่ายสื่อสารข้อมูลความเร็วสูง ซึ่งประกอบด้วยบริการ
ADSL และบริการ Cable Modem นอกจากนั้นในปี 2546
ได้เปิดให้บริการอินเทอร์เน็ตความเร็วสูงแบบไร้สายหรือบริการ Wi-Fi และในปี 2549
กลุ่มบริษัทได้รับใบอนุญาตเพื่อประกอบกิจการอินเทอร์เน็ตเกตเวย์ระหว่างประเทศ

ในเดือนตุลาคม 2544 บริษัทได้เข้าถือหุ้น ในบริษัท กรุงเทพอินเตอร์เทเลเทค จำกัด (มหาชน)
(ซึ่งเป็นบริษัทแม่ที่ถือหุ้นในบริษัท ทีเอ ออเร้นจ์ จำกัด) ในอัตราร้อยละ 41.1
ซึ่งนับเป็นการเริ่มเข้าสู่ธุรกิจโทรศัพท์เคลื่อนที่ ทั้งนี้ ทีเอ
ออเร้นจ์ได้เปิดให้บริการอย่างเต็มที่ในเดือนมีนาคม 2545 และต่อมา
บริษัทได้เพิ่มสัดส่วนการถือหุ้นในบริษัท กรุงเทพอินเตอร์เทเลเทค จำกัด (มหาชน)
มากขึ้นตามลำดับ
จนกระทั่งปัจจุบัน (ณ วันที่ 31 ธันวาคม 2549) บริษัทมีสัดส่วนการถือหุ้นในบริษัท กรุงเทพอินเตอร์
เทเลเทค จำกัด (มหาชน) คิดเป็นร้อยละ 93.4 ทรูได้เริ่มรับรู้ผลประกอบการของบริษัท
กรุงเทพอินเตอร์
เทเลเทค จำกัด (มหาชน) และทีเอ ออเร้นจ์ อย่างเต็มที่นับตั้งแต่ต้นไตรมาส 4 ของปี 2547
ทั้งนี้
ทีเอ ออเร้นจ์ได้เปลี่ยนชื่อเป็นทรูมูฟ เมื่อต้นปี 2549

ทรูมูฟให้บริการโทรศัพท์เคลื่อนที่ระบบ GSM (Global System for Mobile
Communications) ที่ความถี่ 1800 MHz ภายใต้การได้รับอนุญาตจาก บมจ. กสท โทรคมนาคม
(“กสท”) ตามเงื่อนไข Build-Transfer-Operate (BTO) สิ้นสุดเดือนกันยายน ปี พ.ศ.
2556

ในระหว่างปี 2548 - 2549 กลุ่มบริษัททรูได้รับอนุญาตจากคณะกรรมการกิจการ
โทรคมนาคมแห่งชาติ สำหรับการให้บริการ อินเทอร์เน็ต รวมบริการอินเทอร์เน็ตผ่านโทรศัพท์
(VoIP) บริการโทรศัพท์สาธารณะ บริการโทรศัพท์พื้นฐาน
และบริการวงจรเชื่อมต่ออินเทอร์เน็ตระหว่างประเทศ

ในเดือนมกราคม 2549 บริษัทได้เข้าซื้อหุ้น ยูบีซี จาก MIH ทั้งหมด
และต่อมาได้ดำเนินการเข้าซื้อหุ้นสามัญจากรายย่อย (Tender Offer)
ทำให้บริษัทมีสัดส่วนการถือหุ้นทางอ้อมใน ยูบีซี ร้อยละ 91.8
ภายหลังการเข้าซื้อหุ้นจากผู้ถือหุ้นรายย่อยเสร็จสิ้นในเดือนมีนาคม 2549 ทั้งนี้บริษัทได้รวม
ผลประกอบการของยูบีซีอย่างเต็มที่ตั้งแต่ต้นไตรมาสที่ 1 ปี 2549 และ ยูบีซี
ได้เปลี่ยนชื่อเป็นทรูวิชั่นส์ เมื่อต้นปี 2550

ทรูวิชั่นส์ดำเนินงานภายใต้สัญญาสัมปทานจากองค์การสื่อสารมวลชนแห่งประเทศไทย เป็นระยะเวลา
25 ปี สิ้นสุดวันที่ 30 กันยายน ปี 2557 สำหรับการให้บริการผ่านดาวเทียม และสิ้นสุดวันที่ 31
ธันวาคม 2562 สำหรับการให้บริการผ่านเคเบิล

ในปี 2549 กลุ่มบริษัททรูมีรายได้รวมมากกว่า 50,000 ล้านบาท และมีสินทรัพย์ทั้งหมดกว่า 1
แสนล้านบาท โดยมีจำนวนพนักงานประมาณ 10,000 คน

พัฒนาการที่สำคัญในปี 2549

มกราคม 2549 เปิดตัว “บริการทางการเงินจากทรูมันนี่ (True Money Services)”
เพื่อไลฟ์สไตล์
คนรุ่นใหม่ ให้ใช้จ่ายซื้อสินค้าบริการ และทำธุรกรรมการเงินบนโทรศัพท์มือถือ
ทำให้ลูกค้าทรูมูฟสามารถเติมเงินสำหรับค่าบริการในกลุ่มทรู ไม่ว่าจะเป็น บริการ Prepaid
ของทรูมูฟ, WE PCT Buddy, Fun Card หรือ Internet Kit
ซึ่งต่อมาได้ขยายบริการให้ลูกค้าสามารถชำระค่าบริการนอกเครือข่ายทรู เช่น บริการภายใต้
เมเจอร์ ซีนีเพล็กซ์ กรุ้ป และอื่นๆ รวมทั้งสามารถชำระค่าสาธารณูปโภค
และสามารถโอนเงินระหว่างบัญชีทรูมันนี่ โอนเงินจากธนาคารมายังบัญชีทรูมันนี่
และยังสามารถถอนเงินจากบัญชีทรูมันนี่ ด้วยบัตรทรูมันนี่ (True Money Card) ผ่านตู้เอทีเอ็ม
ทั่วประเทศ

กุมภาพันธ์ 2549 ทีเอ ออเรนจ์ เปลี่ยนชื่อเป็น ทรูมูฟ
ทำให้ทรูสามารถได้รับประโยชน์จากการรวมบริการต่างๆ ภายใต้แบรนด์เดียวกัน (Synergies)

มีนาคม 2549 การเข้าซื้อหุ้นสามัญของยูบีซีเสร็จสิ้น
นับเป็นก้าวสำคัญที่ทำให้กลุ่มบริษัททรูสามารถให้บริการสื่อสารโทรคมนาคมครบวงจรได้อย่างแท้จริง
ขึ้นเป็นผู้นำ
ทั้งบริการเสียง ภาพ และข้อมูล

เปิดให้บริการ IPTV สำหรับลูกค้าบรอดแบนด์

เมษายน 2549 ยูบีซีเปิดตัวแคมเปญใหม่ UBC True Knowledge (Bronze) Package สำหรับ
ตลาดล่าง ซึ่งนับเป็นการปรับเปลี่ยนกลยุทธ์ภายหลังการเข้าเป็นส่วนหนึ่งของกลุ่มทรู

เปิดให้บริการอินเทอร์เน็ตความเร็วสูงแบบไร้สายที่โคราช เพิ่มทางเลือกในการ
ขยายธุรกิจอินเทอร์เน็ตความเร็วสูงในเขตพื้นที่ที่ไม่มีโครงข่ายโทรศัพท์พื้นฐาน
ครอบคลุม

เอ็นซี ทรู เปิดตัวเกมออนไลน์ “กิลด์วอร์ส แฟคชั่นส์” เกมออนไลน์ระดับโลก และต่อมา ทรู
ดิจิตอล เอ็นเตอร์เทนเม้นท์ ร่วมมือกับผู้พัฒนาเกมส์ออนไลน์ชั้นแนวหน้าของเกาหลี เปิดตัว
Special Force (SF) ที่ได้รับความนิยมสูงสุดในเกาหลี

พฤษภาคม 2549 เปิดตัวแคมเปญ True Knowledge Package
สำหรับบริการอินเทอร์เน็ตความเร็วสูง ตลาดล่าง

เปิดบริการ MPLS Data Networking Solution ผ่าน MPLS (Multi-Protocol Label
Switching) ตอบสนองแนวโน้มตลาดที่มีความต้องการบริการที่รวมเอาเทคโนโลยีต่างๆ
เข้าด้วยกัน (converge networking solutions)
และสามารถรองรับบริการเสริมแห่งอนาคตได้ครบวงจร

มิถุนายน 2549 เปิด Wi-Fi Zone Outdoor แห่งแรกในประเทศไทย ที่สยามแสควร์
ทำให้ลูกค้าสามารถออนไลน์ได้ครอบคลุมทั่วทุกถนน ตอบสนองวิถีชีวิตแบบ ไฮสปีด ผ่านโทรศัพท์มือถือ
PDA, Pocket PC หรือ Notebook ที่รองรับ WI-Fi และต่อมาได้เปิดเพิ่มที่ถนนสีลม
และซอยทองหล่อ ซึ่งเป็นศูนย์กลางของคนรุ่นใหม่

ทรูมูฟดำเนินการขยายโครงข่ายในเฟส 4 เสร็จสมบูรณ์
ทำให้สามารถขยายบริการครอบคลุมประมาณร้อยละ 92 ของจำนวนประชากรรวมทั้งประเทศ
และใกล้เคียงกับผู้ให้บริการรายอื่น

กรกฎาคม 2549 เปิดตัว “Full Song Download” โดยร่วมมือกับ จีเอ็มเอ็มดี
ให้ผู้ใช้บริการทรูมูฟ สามารถดาวน์โหลดเพลงทั้งหมดในค่ายแกรมมี่

ทรูประสบความสำเร็จในการเสนอขายหุ้นใหม่แก่นักลงทุนในวงจำกัด (Private Placement)
จำนวนรวม 402 ล้านหุ้น โดยระดมทุนได้จำนวนรวม 3.4 พันล้านบาท
เพื่อรองรับการเติบโตของทรูมูฟ และเสริมความแข็งแกร่งทางการเงิน
รวมทั้งประสบความสำเร็จในการจัดหาเงินกู้ระยะยาวสำหรับการควบรวมยูบีซี จำนวน 300
ล้านเหรียญสหรัฐอเมริกา

ทรูเปิดบริการ ทรูเน็ตทอล์ค โทรศัพท์ผ่านอินเทอร์เน็ต (VoIP)

เปิดตัว ทรูไลฟ์พลัส ซึ่งเป็นการผสมผสานบริการในกลุ่ม ยกระดับไลฟ์สไตล์ของลูกค้า
โดยนำร่องด้วยแคมเปญ “ยูบีซีทรูมูฟ ฟรีวิว” โดยลูกค้าทรูมูฟ สามารถชม
ยูบีซีฟรี และสะดวกในการชำระค่าบริการผ่านทรูมันนี่ และต่อมาได้ออกแคมเปญอื่นๆ
ในแนวคิดเดียวกัน ตามวิสัยทัศน์การเป็นผู้นำชีวิต Convergence Lifestyle

ยูบีซี ผลิตรายการเรียลลิตี้โชว์ UBCAF3 ออกสู่ตลาดเป็นปีที่ 3
โดยลูกค้ากลุ่มทรูสามารถชมรายการได้หลายช่องทาง รวมทั้งรับสิทธิพิเศษต่างๆ
เช่นลูกค้าทรูมูฟสามารถรับคืนค่าโหวตได้เต็มจำนวน

สิงหาคม 2549 ทรู อินเทอร์เน็ต เกตเวย์ (เดิมชื่อ บริษัท สกาย ออฟฟิศ จำกัด)
ซึ่งเป็นบริษัทย่อยในกลุ่มทรู ได้รับใบอนุญาตสำหรับบริการวงจรเชื่อมต่ออินเทอร์เน็ตระหว่างประเทศ
(International Internet Gateway) จากคณะกรรมการกิจการโทรคมนาคมแห่งชาติ
(“กทช.”)

เปิดตัว ทรูไลฟ์พอร์ทัล (www.truelife.com) เพื่อเป็น ออนไลน์คอมมูนิตี้ ที่สมาชิกสามารถพูดคุย
แลกเปลี่ยนความคิดเห็นกับผู้ที่มีสไตล์เดียวกัน รวมทั้งมีคอนเทนท์
ที่หลากหลาย ตามไลฟ์สไตล์ในรูปแบบต่าง นอกจากนั้นได้เปิดโฉม ทรูไลฟ์
คอมมูนิตี้ แห่งใหม่ ที่ทองหล่อ ตามแนวคิด First Free hi-speed Music Download Cafe
in Thailand

กันยายน 2549 เปลี่ยนระบบการเรียกเลขหมายโทรศัพท์เคลื่อนที่เป็นระบบ 10 หลัก ด้วยการใช้
“08” แทน “0” ตัวแรก

ตุลาคม 2549 เปิดตัว G-SQUARE (ช่องยูบีซี 55) ช่องเกมทางโทรทัศน์ ช่องแรกของประเทศ

ธันวาคม 2549 ทรูมูฟประสบความสำเร็จในการจำหน่ายหุ้นกู้จำนวนรวม 465
ล้านเหรียญสหรัฐให้นักลงทุนต่างประเทศ เพื่อใช้คืนหนี้เดิมสกุลไทยบาท โดยเป็นหุ้นกู้ชนิดอายุ 7 ปี
และใช้คืนเงินต้นเมื่อครบกำหนด ซึ่งทำให้มีกระแสเงินสดเพื่อใช้ในการขยายธุรกิจเพิ่มขึ้น

รางวัลในปี 2549

ด้วยความรู้ ความสามารถและความมุ่งมั่นในการทำงานของผู้บริหารและพนักงานทุกคน
ทำให้ทรูได้รับรางวัลต่างๆ ดังต่อไปนี้:

 รางวัล “บริษัทยอดเยี่ยมเชิงนวัตกรรม” และเป็นบริษัทที่ได้รับความเชื่อถือสุงสุดในลำดับที่ 7
ของประเทศไทย จากผลการจัดอันดับ 200 บริษัทเอเชียที่น่าชื่นชมมากที่สุด
จากการสำรวจความคิดเห็นของบรรดาผู้บริหารและผู้เชี่ยวชาญกว่า 3,000 รายทั่วเอเชีย โดย
หนังสือพิมพ์วอลล์สตรีท เจอร์นัล
เอเชีย (ดับเบิลยู เอสเจเอ) โดยพิจารณากลุ่มบริษัทไทยที่มีชื่อเสียง
จากผลประกอบการที่แข็งแกร่ง คุณภาพของสินค้าและบริการ วิสัยทัศน์ของผู้บริหารในระยะยาว
ซึ่งสะท้อนให้เห็นถึงความสำเร็จของคณะบริหารบริษัทในการแก้ไขอุปสรรคต่างๆ
ที่เผชิญมาตลอดช่วงหลายปีที่ผ่านมา การ
สร้างสรรค์นวัตกรรมเพื่อตอบสนองความต้องการของลูกค้า
รวมถึงการฟื้นตัวขึ้นมาจากวิกฤติเศรษฐกิจการเงิน

 รางวัล “บุคคลดีเด่นด้านโทรคมนาคม” หรือ Telecom Man of The Year 2006

  โดยกระทรวงเทคโนโลยีสารสนเทศและการสื่อสาร มอบให้ คุณศุภชัย เจียรวนนท์ ประธาน
  คณะผู้บริหารและกรรมการผู้จัดการใหญ่ บริษัท ทรู คอร์ปอเรชั่น จำกัด (มหาชน) ในฐานะที่เป็น
  ผู้บุกเบิกธุรกิจสื่อสารครบวงจรเพียงรายเดียวในประเทศและนำเสนอบริการคอนเวอร์เจนซ์ได้อย่างเป็นรูปธรรม
  ยิ่งไปกว่านั้น ยังมีวิสัยทัศน์และความมุ่งมั่นในการพัฒนาอุตสาหกรรมการสื่อสาร
  โทรคมนาคมของไทย และมีนโยบายสนับสนุนสังคมแห่งการเรียนรู้ และส่งเสริมความรู้ให้กับ
  เยาวชนของชาติ

 รางวัล เปรียว อวอร์ด 2006 บุคคลคุณภาพ สาขาธุรกิจและการตลาด (PRIEW Award 2006)
จัดโดยนิตยสารเปรียว มอบให้ คุณศุภชัย เจียรวนนท์
ประธานคณะผู้บริหารและกรรมการผู้จัดการใหญ่ บริษัท ทรู คอร์ปอเรชั่น จำกัด (มหาชน) เป็น 1
ใน 10 บุคคล จาก 6 สาขาอาชีพ ที่มีบุคลิกภาพดี มีมนุษย์สัมพันธ์ และภาพลักษณ์ที่ดีในสังคม

 รางวัล “ผู้ให้บริการที่มีศักยภาพเชิงแข่งขันสูงสุดในเอเชีย” (Best Competitive Carrier
2006) โดย เทเลคอมเอเซีย แมกกาซีน อวอร์ด (Telecomasia Magazine Award 2006)
บมจ.ทรู คอร์ปอเรชั่นได้รับรางวัลนี้เป็นปีที่ 3 ติดต่อกัน
โดยได้รับเลือกให้รับรางวัลประเภทบริษัทที่มีศักยภาพเชิงแข่งขันที่โดดเด่นที่สุด (Best
Competitive Carrier) บนพื้นฐานของสถานภาพทางการเงิน ความเป็นผู้นำในตลาด
นวัตกรรมเทคโนโลยีใหม่ และธรรมาภิบาล โดยทรู
เป็นผู้ให้บริการไทยเพียงรายเดียวที่ได้รับการเสนอชื่อเข้าคัดเลือกและเป็นรายเดียวที่ได้รับรางวัลเทเลคอมเซีย
อวอร์ด ซึ่งรางวัลนี้ถือเป็นเกียรติอย่างสูง ในวงการการสื่อสารโทรคมนาคมเอเชีย
ซึ่งเริ่มก่อตั้งในปี 2541

 รางวัล “สุดยอดผู้เสียภาษีแห่งปี 2006” หรือ “Tax man of the Year 2006”
ซึ่งจัดโดยสถาบัน Tax Research Center และนิตยสาร Tax & Business
เป็นรางวัลที่จัดขึ้นเพื่อเชิดชูเกียรติสุดยอดบริษัท
ผู้ชำระภาษีแห่งปี ที่มอบให้กับบริษัทที่มีการเติบโตทางธุรกิจสูงสุด และส่งเสริมเศรษฐกิจของประเทศ
สอดคล้องตามหลักธรรมาภิบาล คืนกำไรสู่สังคม อีกทั้งมีประวัติการชำระภาษีที่ดีอย่าง
ถูกต้องโปร่งใส

 รางวัล “สถานประกอบกิจการดีเด่นด้านความปลอดภัย อาชีวอนามัย
และสภาพแวดล้อมในการทำงาน” ในงานสัปดาห์ความปลอดภัยในการทำงานแห่งชาติและ
การประชุมองค์กรด้านความปลอดภัยและอาชีวอนามัยในภูมิภาคเอเชียและแปซิฟิก ครั้งที่ 22
(APOSHO-22)

 รางวัล สถานประกอบกิจการดีเด่น ด้านแรงงานสัมพันธ์และด้านสวัสดิการแรงงาน

จากการประกวดสถานประกอบกิจการดีเด่น ด้านสวัสดิการทั่วประเทศ โดยกรมสวัสดิการและ
คุ้มครองแรงงาน กระทรวงแรงงาน

ภาพรวมการประกอบธุรกิจของบริษัท บริษัทย่อย และบริษัทร่วม

ในปัจจุบัน สินค้าและบริการของกลุ่มบริษัทแบ่งออกได้เป็น 3 กลุ่มหลัก ๆ ดังนี้

  1. บริการโทรศัพท์พื้นฐาน (Wireline)

  2. บริการโทรศัพท์เคลื่อนที่ (Wireless)

3. บริการโทรทัศน์ระบบบอกรับเป็นสมาชิก (Pay - TV)

โครงสร้างเงินลงทุนของกลุ่มบริษัท

แยกตามประเภทของสินค้าและบริการ

ณ วันที่ 31 ธันวาคม 2549

[]